als_Latn dik_Latn sag_Latn
Në një kohë që të gjithë familjarët e dëshmitarit të mbrojtur më procesin ndaj Arben Frrokut ruhen nga reparti i mbrojtjes së dëshmitarëve, njëri prej vëllezërve të Fatmir Vladit është arratisur.
Burimet policore thanë se njëri prej dy vëllezërve të Vladit ka ikur nga Shqipëria në janar të këtij viti, në një kohë që familja e tij ka qenë nën mbikëqyrje.
Nga të dhënat e policisë mësohet se vëllai i Fatmir Vladit ka dalë nga aeroporti i Rinasit.
Dyshimet e para bien mbi ndonjë tentativë të mundshme për azil politik, por kjo është ende e pakonfirmuar, pasi vëllai i Vladit ende nuk është gjendur.
Një vit më parë në automjetin e dëshmitarit të mbrojtur në procesin Frroku, policia gjeti një sasi lëndë eksplozive.
Ngjarja alarmoi policinë pasi ndodhi në një kohë që Vladi pranoi të bashkëpunojë me drejtësinë në procesin ndaj Arben Frrokut të dyshuar për vrasjen e kryekomisarit Dritan Lamaj.
als_Latn als_Latn als_Latn als_Latn als_Latn als_Latn